CELEX: 62020TN0340
Language: lt
Date: 2020-06-03 00:00:00
Title: Byla T-340/20: 2020 m. birželio 3 d. pareikštas ieškinys byloje Galván Fernández-Guillén / BPV

27.7.2020   
            
            
               LT
            
            
               Europos Sąjungos oficialusis leidinys
            
            
               C 247/44
            
         
      2020 m. birželio 3 d. pareikštas ieškinys byloje Galván Fernández-Guillén / BPV
      
      (Byla T-340/20)
      (2020/C 247/61)
      Proceso kalba: ispanų
      
         Šalys
      
      
         Ieškovas: José María Galván Fernández-Guillén (Madridas, Ispanija), atstovaujamas advokatų M. Romero Rey ir I. Salama Salama
      
         Atsakovė: Bendra pertvarkymo valdyba (BPV)
      
         Reikalavimai
      
      Ieškovas Bendrojo Teismo prašo:
      
                  —
               
               
                  pripažinti niekiniu 2020 m. kovo 17 d. sprendimą SRB/EES/2020/52, kuriuo nustatoma galima kompensacija Banco Popular Español S.A. akcininkams ir kreditoriams, dėl kurių buvo priimtos pertvarkymo priemonės;
               
            
                  —
               
               
                  priteisti iš BPV bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi keturiais pagrindais.
      
                  1.
               
               
                  Pirmasis ieškinio pagrindas grindžiamas pagrindinės teisės į nuosavybę pažeidimu, kiek Banco Popular pertvarkymo metu turėjo teigiamą nuosavą kapitalą, kuris nepateisino nuosavybės teisių atėmimo be kompensacijos.
               
            
                  2.
               
               
                  Antrasis ieškinio pagrindas grindžiamas teisės į nuosavybę pažeidimu, nes, nesant nustatytų aiškių vertinimo kriterijų, kuriais remiantis galima būtų patvirtinti Banco Popular pertvarkymo schemą, atgaline data buvo taikomi nauji Komisijos deleguotajame reglamente (ES) 2018/344 (1), įsigaliojusiame 2018 m. kovo 29 d., t. y. aštuoni mėnesiai po to, kai buvo įvykdytas Banco Popular pertvarkymas, nustatyti kriterijai.
               
            
                  3.
               
               
                  Trečiasis ieškinio pagrindas grindžiamas Deloitte nepriklausomumo trūkumu rengiant 3 vertinimą, kuriuo vieninteliu paremtas sprendimas JUR/EES/2020/52, turint omeny, kad ta pati auditorių įstaiga buvo parengusi preliminarų 2 vertinimą.
               
            
                  4.
               
               
                  Ketvirtasis ieškinio pagrindas grindžiamas teisės į gynybą pažeidimu, nes tam tikra BPV turima informacija saugoma ir slepiama nuo Banco Popular akcininkų ir kreditorių, tuo pretekstu, kad „jos atskleidimas galėtų pažeisti įmonės teisę į gynybą vykstančiuose teismo procesuose“.
               
            
         (1)  2017 m. lapkričio 14 d. Komisijos deleguotasis reglamentas (ES) 2018/344, kuriuo Europos Parlamento ir Tarybos direktyva 2014/59/ES papildoma techniniais reguliavimo standartais, kuriais patikslinami kriterijai, susiję su pertvarkymo atveju taikomų skirtingų sąlygų vertinimo metodika (OL L 67, 2018, p. 3).